১৯৪৮-৫২ সালে ভাষা আন্দোলন শেরপুরের সাংস্কৃতিক-রাজনৈতিক ক্ষেত্রে ব্যাপক প্রভাব ফেলে। রবীন্দ্রজয়ন্তী, নজরুলজয়ন্তী এবং অন্যান্য সাংস্কৃতিক কর্মকা-ে পূর্বের তুলনায় মুসলমানদের অংশগ্রহণ অনেক বেড়ে যায়। দেশ বিভাগের ক্ষত এবং সাম্প্রদায়িক মনোভাব কমে আসে। রাজনৈতিক দল বহির্ভূত অনেক স্থানীয় এলিট এ তৎপরতায় উল্লেখযোগ্য ভূমিকা পালন করেন। ভাষা আন্দোলনের প্রভাবে রাজনীতিক্ষেত্রে মুসলিম লীগের ভিত্তি অত্যন্ত দুর্বল হয়ে পড়ে। ১৯৫৪ সালের নির্বাচনে যুক্তফ্রন্টের মনোনীত প্রার্থী খোন্দকার আব্দুল হামিদের নিকট মুসলিম লীগের প্রার্থী খান বাহদুর ফজলুর রহমান শোচনীয়ভাবে পরাজিত হন।